CELEX: 32021D0607(01)
Language: bg
Date: 2021-06-03 00:00:00
Title: Решение за изпълнение на Комисията от 3 юни 2021 година за изготвяне на списък на географски указания, ползващи се със закрила по силата на Регламент (ЕС) 2019/787 на Европейския парламент и на Съвета, във връзка с които трябва да бъдат подадени заявления за международна регистрация в съответствие с член 2 от Регламент (ЕС) 2019/1753 на Европейския парламент и на Съвета 2021/C 215 I/02

7.6.2021   
               
               
                  BG
               
               
                  Официален вестник на Европейския съюз
               
               
                  CI 215/3
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 3 юни 2021 година
         за изготвяне на списък на географски указания, ползващи се със закрила по силата на Регламент (ЕС) 2019/787 на Европейския парламент и на Съвета, във връзка с които трябва да бъдат подадени заявления за международна регистрация в съответствие с член 2 от Регламент (ЕС) 2019/1753 на Европейския парламент и на Съвета
         (2021/C 215 I/02)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/1753 на Европейския парламент и на Съвета от 23 октомври 2019 г. относно действието на Съюза след присъединяването му към Женевския акт на Лисабонската спогодба за наименованията за произход и географските указания (1), и по-специално член 2, параграф 3 от него,
         като има предвид, че:
         
                     (1)
                  
                  
                     Женевският акт на Лисабонската спогодба за наименованията за произход и географските указания (2) („Женевският акт“) е международно споразумение, по силата на което договарящите страни прилагат система за взаимна закрила на наименованията за произход и географските указания.
                  
               
                     (2)
                  
                  
                     След Решение (ЕС) 2019/1754 на Съвета (3) относно присъединяването на Съюза към Женевския акт, на 26 ноември 2019 г. Съюзът депозира документа за присъединяване към Женевския акт. Присъединяването на Съюза към Женевския акт влезе в сила на 26 февруари 2020 г. Тъй като Съюзът беше петата договаряща страна, присъединяваща се към Женевския акт, Женевският акт влезе в сила на същата дата в съответствие с член 29, параграф 2 от Женевския акт.
                  
               
                     (3)
                  
                  
                     В съответствие с член 5, параграфи 1 и 2 от Женевския акт компетентните органи на всяка договаряща страна по Женевския акт могат да подават заявления за международна регистрация на наименование за произход или географско указание в Международното бюро на Световната организация за интелектуална собственост, което го регистрира в международния регистър. В съответствие с член 9 от Женевския акт другите договарящи страни могат да решат, в края на специална процедура за проверка и с оглед на резултатите от тази процедура, дали да предоставят закрила на това наименование за произход или географско указание на своята територия.
                  
               
                     (4)
                  
                  
                     В съответствие с член 1, параграф 2 от Регламент (ЕС) 2019/1753 за целите на посочения регламент и на приетите съгласно него актове терминът „географски указания“ обхваща географските указания по смисъла на Регламент (ЕС) 2019/787 на Европейския парламент и на Съвета (4).
                  
               
                     (5)
                  
                  
                     В съответствие с член 2, параграф 1 от Регламент (ЕС) 2019/1753, в качеството си на компетентен орган на Съюза, Комисията е оправомощена след присъединяването на Съюза към Женевския акт и впоследствие редовно да подава заявления за международна регистрация на наименования за произход и географски указания на Съюза в Международното бюро.
                  
               
                     (6)
                  
                  
                     Между септември и декември 2020 г. в съответствие с член 2, параграф 2 от Регламент (ЕС) 2019/1753 държавите членки изпратиха на Комисията 12 искания за регистриране в международния регистър на географски указания, които са с произход от тяхната територия и се ползват със закрила по силата на Регламент (ЕС) 2019/787.
                  
               
                     (7)
                  
                  
                     Във връзка с наименованията, ползващи се със закрила по силата на Регламент (ЕС) 2019/787 като географски указания, следва да бъдат подадени заявления за регистрация в международния регистър като географски указания.
                  
               
                     (8)
                  
                  
                     Поради това следва да бъде изготвен списък на географски указания въз основа на гореспоменатите искания на държавите членки до Комисията за подаване на заявления за международна регистрация на географски указания, които са с произход от тяхната територия и се ползват със закрила в Съюза в съответствие с Регламент (ЕС) 2019/787.
                  
               
                     (9)
                  
                  
                     Мерките, предвидени в настоящото решение, са в съответствие със становището на Комитета по спиртни напитки,
                  
               РЕШИ:
         
            Член единствен
            В приложението към настоящото решение е поместен списък на географски указания, ползващи се със закрила по силата на Регламент (ЕС) 2019/787, във връзка с които Комисията трябва да подаде заявления за международна регистрация.
         
         
            Съставено в Брюксел на 3 юни 2021 година.
            
               
                  За Комисията
               
               Janusz WOJCIECHOWSKI
               
                  Член на Комисията
               
            
         
         
            (1)  ОВ L 271, 24.10.2019 г., стр. 1.
         
            (2)  ОВ L 271, 24.10.2019 г., стр. 15.
         
            (3)  Решение (ЕС) 2019/1754 на Съвета от 7 октомври 2019 г. относно присъединяването на Европейския съюз към Женевския акт на Лисабонската спогодба за наименованията за произход и географските указания (ОВ L 271, 24.10.2019 г., стр. 12).
         
            (4)  Регламент (ЕС) 2019/787 на Европейския парламент и на Съвета от 17 април 2019 година за определението, описанието, представянето и етикетирането на спиртни напитки, за използването на наименованията на спиртните напитки при представянето и етикетирането на други храни, за защитата на географските указания на спиртни напитки, за използването на етилов алкохол и дестилати от земеделски произход в алкохолните напитки и за отмяна на Регламент (ЕО) № 110/2008 (ОВ L 130, 17.5.2019 г., стр. 1).
      
      
         
            ПРИЛОЖЕНИЕ
            Списък на географските указания, ползващи се със закрила в Съюза в съответствие с Регламент (ЕС) 2019/787 (географски указания), във връзка с които трябва да бъдат подадени заявления за международна регистрация в съответствие с член 2 от Регламент (ЕС) 2019/1753
            
               Гърция
            
            
                        —
                     
                     
                        Τσικουδιά/Tsikoudia/Τσίπουρο/Tsipouro (ГУ)
                     
                  
               Испания
            
            
                        —
                     
                     
                        Brandy de Jerez (ГУ)
                     
                  
                        —
                     
                     
                        Brandy del Penedés (ГУ)
                     
                  
                        —
                     
                     
                        Chinchón (ГУ)
                     
                  
                        —
                     
                     
                        Gin de Mahón (ГУ)
                     
                  
                        —
                     
                     
                        Pacharán navarro (ГУ)
                     
                  
                        —
                     
                     
                        Ronmiel de Canarias (ГУ)
                     
                  
               Кипър
            
            
                        —
                     
                     
                        Ζιβανία/Τζιβανία/Ζιβάνα/Zivania (ГУ)
                     
                  
               Унгария
            
            
                        —
                     
                     
                        Törkölypálinka (ГУ)
                     
                  
               Финландия
            
            
                        —
                     
                     
                        Suomalainen Vodka/Finsk Vodka/Vodka of Finland (ГУ)
                     
                  
               Гърция, Кипър
            
            
                        —
                     
                     
                        Ouzo/Ούζο (ГУ)
                     
                  
               Унгария, Австрия
            
            
                        —
                     
                     
                        Pálinka (ГУ)